google/wiki40b huggingface dataset:
Gwenddoleu ap Ceidio

Gwenddoleu ap Ceidio, (død ca. 573) var en britisk konge og hans kongedømme var i den vestlige delen av nordlige England i området rundt Hadrians mur og Carlisle i tiden etter at romerne hadde trukket seg ut.
Genealogier har gjort ham til en etterkommer av Coel Hen som man antar har styrt mye eller hele det nordlige England etter at romerne trakk seg ut. Gwenddoleu var derfor sannsynligvis enten arving til et av de mange rikene som oppsto etter Coel Hens kongedømme, eller han kan ha vært en tronraner som påsto å være en etterkommer av Coel Hen for å legitimere sin ætts krav til kongedømmet.
Svært lite er kjent om hans kongedømme, men det endte, slik det er beskrevet i Annales Cambriae, da sønnene til Eliffer, Peredur og Gwrgi, samkonger av York, drepte ham i slaget ved Arfderydd i 573. Dette var et av mange slag som ble utkjempet mellom britiske konger som ledet de ulike småstatene som ble dannet som en følge av at romerne trakk seg ut.
Selv om Gwenddoleu ikke spiller noen rolle i den arthurianske legenden var hans rådgiver og skald Myrddin, også kjent som Myrddin Wyllt, med og dannet deler av legenden som angår trollmannen Merlin. Det er sagt om Myrddin at han ble sinnssyk av sorg som følge av Gwenddoleus død og flyktet inn i skogene i Skottland.
Lars A. Akslen

Bakgrunn

I 1993 ble Akslen dr.med. på en avhandling der han viste at kreft i skjoldbruskkjertelen er dobbelt så vanlig i Nord-Norge, og mente prøvesprengninger i nord på 60-tallet var en mulig årsak.
Akslen er professor i patologi ved Klinisk institutt 1 ved Universitetet i Bergen med bistilling ved Haukeland Universitetssjukehus,
og leder kreftbiologigruppen som ble etablert i 1995 (Tumor Biology Research Group).  Han har også gjesteforsket i USA, sist ved Harvard Medical School i Boston. Akslen var leder av Den Norske Patologiforening 2008-2012. Han er innvalgt som medlem i Det Norske Videnskaps-Akademi fra 2013.
I sin forskning har Akslen studert molekylære endringer i kreftsvulster og hvordan biomarkører kan bidra til å gi informasjon om hvor aggressive svulstene er. Dette er viktig for å identifisere rett pasient til rett behandling. Akslen har særlig forsket på hvordan svulster danner sin egen blodforsyning (angiogenese) og hvordan denne prosessen kan måles i vevsprøver fra kreftsvulster.

CCBIO

30. mai 2013 ble  Centre for Cancer Biomarkers (CCBIO) offisielt åpnet. Senteret arbeider med nye kreftmarkører og målrettet behandling. CCBIO fokuserer særlig på mekanismer knyttet til hvordan kreftceller påvirkes av mikromiljøet i svulstene, og den betydning dette har for kreftspredning og dårlig prognose.
Super Mario Bros. 3

Handling

Spillet foregår etter Super Mario Bros. 2. Prinsesse Toadstool er blitt kidnappet av Koopa igjen. Nå må Mario reise gjennom åtte nye verdener, med nye fiender, ting og egenskaper. Til slutt beseirer han Koopa og redder prinsesse Toadstool. I hvert slott er en Toad forskerekket fordi kongen er blitt tranformert. Da må Mario opp på de flyvende skipene og beseire Koopalingene. Da tar Mario tilbake de magiske stavene så kongene blir seg selv igjen og hver gang får han et brev fra Toadstool om ting Mario nå kan gjøre.
I Super NES- og Advance-versjonen er det blitt forandringer. Kongen i verden 7 ble til en Yoshi istedenfor en Pirahna Plant i NES-versjonen. En annen konge er blitt til en fiende som man kjenner fra Super Mario Bros. 2.
Zinfandel

Utbredelse

Zinfandel har sitt opphav i Dalmatia, en kystregion i Kroatia, og druetyper av zinfandel-typen var dominerende i den Kroatiske vinindustrien på 1800-tallet. Druen ble importert til Puglia på Italias «hæl» en gang på 1700-tallet, og fikk her navnet primitivo fra primativus eller primaticcio, på grunn av sin tidlige (primo) modning.
Druen kom til USA rundt 1830, og til California under gullrushet i 1850. Druen er i dag en av de viktigste variantene i USA, og mer enn 10% av de Californiske vinstokkene er i dag på zinfandel.
Druen dyrkes også i Sør-Afrika, Australia og Chile.

Holdbarhet

Zinfandel kan drikkes relativt ung på grunn av sin behagelige og fruktige karakter. Ved lagring kan den utvikle seg videre til å bli rund og mektig med portvinskarakter.

Smak, lukt og struktur

Avhengig av jordsmonn, temperatur, modning og lagring kan zinfandel ofte smake av bringebær, bjørnebær og blåbær, og kan ha en krydret karakter. Vinen kan utvikle et dypere preg av bær ved lagring. Rød amerikansk zinfandel lagres vanligvis på nye eikefat.
Zinfandeldruen inneholder mye sukker, og kan gjæres til vin som overstiger 15% vol alkohol. Vinene har bra med tanniner, moderat syre og god balanse.
Stortingets forsvarskomité

Stortingets forsvarskomité var en fagkomité i Stortinget. Den behandlet forsvarspolitiske saker, herunder militært forsvar samt saker om sivil beredskap.
Forsvarskomiteen hadde åtte medlemmer. Den ble opprettet ut fra Stortingets militærkomité i 1965, og ble avløst av Utenriks- og forsvarskomiteen 1. oktober 2009.
Allara

Utbredelse

Arten lever i Australia.
Albertøya

Albertøya er en mindre øy på Svalbard. Den ligger øst av Danskøya, adskilt ved Albertsundet. 
Øya ligger sør for det østre innløpet til Danskegattet; og i forhold til Smeerenburgodden på Amsterdamøya. Posisjonen blir videre; øst av Virgohamna. Den er lite besøkt og har ikke noe permanent isdekke. Det høyeste punktet når 15 moh.
Den ble besøkt av A. G. Nathorst og G. Kolthoff 27. august 1898.
Øya er oppkalt etter fyrst Albert I av Monaco (1848-1922).
Emilie Zieler Søiland

Idrettskarriere

Søiland deltok i apparatturn (nivå 2) under Special Olympics 2015 i Los Angeles, der hun vant mangekampen sammenlagt. I tillegg fikk hun sølv i hopp og skranke, og bronse i bom og frittstående. Etter dette ble hun utnevnt til æresmedlem av Stabekk Turnforening. 
Hun deltar i rytmisk gymnastikk (nivå 2) under Special Olympics 2019 i Abu Dhabi. Der fikk hun bronse i mangekampen. I enkeltapparater fikk hun gull i tau, sølv i vimpel og bronse i køller, og kom på sjuendeplass i ring.
USA-mesterskapet i friidrett 2013

USA-mesterskapet i friidrett 2013 (2013 USA Outdoor Track and Field Championships) ble arrangert på Drake Stadium i Des Moines i Iowa, fra 20. til 23. juni 2013. 
Mesterskapet er det nasjonale mesterskapet i friidrett i USA, og fungerte også som uttak til VM i friidrett 2013 i Moskva. Hvert land kunne sende fire utøvere pr øvelse, hvorav tre kunne delta i VM. De fire beste i hver øvelse ville dermed bli tatt ut til VM, forutsatt at de oppfyller A- eller B-kravene til VM 2013, som f.eks var 10,15 / 10,21 på 100 meter for herrer og 11,28 / 11,36 for kvinner.

Herrer

Fargekode:      Ikke tatt ut til VM ved USA-mesterskapet, fordi A- eller B-kravet ikke var oppfylt..

Kvinner

Fargekode:      Ikke tatt ut til VM ved USA-mesterskapet, fordi A- eller B-kravet ikke var oppfylt..
Fana Big Band

Fana Big Band er et halvprofesjonelt storband fra Bergen som ble stiftet i desember 1979. Bandet spiller konserter i egen regi og i private arrangementer. Sindre Dalhaug var musikalsk leder fra 2007-2012 da Michael Barnes overtok jobben.
I februar 2010 markerte Fana Big Band sitt 30-årsjubileum med en salsakonsert på USF Verftet i Bergen. Musikken ble arrangert av Knut Kristiansen, også medvirkende på konserten var perkusjonisten Birger Sulsbrück og vokalisten Ernesto Manuitt Hernández. 
I tillegg til jubileumskonserten har Fana Big Band blant annet samarbeidet med Fred Nøddelund, Erlend Skomsvoll, Birger Carlsen og Frode Thingnæs. Musikerne Karl Seglem, Gaute Storås, Helge Lilletvedt og Hans Marius Andersen har tidligere spilt i bandet.
Fana Big Band har 17 medlemmer i tradisjonell storbandbesetning: saksofoner, tromboner, trompeter og komp (gitar, bass, piano og slagverk).
Samiske geografiske navn i Ibestad

Samiske geografiske navn i Ibestad (knr 1917) angir stedsnavn i Ibestad kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Ibestad kommune.
Rena

Transport

Rena stasjon er jernbanestasjonen på Rena og et stoppested på Rørosbanen.
Rena flyplass, Landsørkje ligger 4 km nord for Rena leir.

Næringsliv

I 1913 ble hjørnestensbedriften Rena kartonfabrikk grunnlagt av Tollef Kilde. Fabrikken ble nedlagt i 1998.
Rena kartonfabrikk ble revet 2007. Nå står bare kontorbygget, fabrikkpipa og verkstedet igjen.
På Rena ligger også Rena leir med befalskole for Hæren.

Utdanning

Rena har vært lærested for høyere utdanning siden 1978, med plasseringen av daværende Hedmark distriktshøgskole. Skolen ble i 1994 til Høgskolen i Hedmark, avdeling Rena (ØSIR).
Rena skole og Åmot ungdomsskole ligger også på stedet.

Kultur og idrett

Hvert år arrangeres Birkebeinerrennet og rittet som går fra Rena til Lillehammer.
Radio Midt-Østerdal sender fra Åmot kulturhus på Rena.
Rena er også kjent for sine solide røtter innen rock og beslektede musikksjangere.
Fra 60-tallet og frem til i dag har stedet hatt et stort antall band og artister.
I dag blir disse ivaretatt gjennom sin egen frivillige organisasjon Rena-Rock.
Rena-Rock holder gratis rockeskole for barn, arr. av konserter, felles øvingslokaler etc.
Rikssenteret for fallskjermidrett ligger på Østre Æra flyplass, mellom Rena og Osen langs fylkesvei 215, og drives av Oslo Fallskjermklubb. Fallskjermhoppingen foregår vanligvis mellom soloppgang og solnedgang, alle dager været tillater det fra mai til september.
Pseudautomeris brasiliensis

Utseende

Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.

Levevis

Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

Utbredelse

Arten er utbredt i Brasil.
Sør-Sudans flagg

Sør-Sudans flagg ble tatt i bruk etter signeringen av Naivasha-avtalen som avsluttet Den andre borgerkrigen i Sudan.
Flagget var tidligere brukt av Sør-Sudans frigjøringshær.

Beskrivelse

Flagget ligner Kenyas flagg med et blått triangel med en gullstjerne i som tillegg. Fargene sies å representere det sør-sudanske folk (sort), fred (hvit), blodet som har blitt spilt for fred (rød), landet (grønt) og Nilens vann (blå); gullstjernen, Betlehemsstjernen, representerer enhet i staten Sør-Sudan.
Varg Veum – Din til døden

Handling

Varg Veum har fått ett oppdrag om å finne en bil. Det viser seg at bilen er en del av et skilsmisseoppgjør, og solgt av den parten som ikke eide den. Når klienten blir drept og det kommer frem at bilen er blitt brukt i et ran, står Veum midt i dramaet da han begynner å få følelser for den mistenkte.
Taragarh fort

Taragarh Fort (hindi: तारागढ़ का दुर्ग; «Stjernefestningen») er et historisk festningsanlegg i byen Bundi i den indiske delstaten Rajasthan. Fra festningen Taragarh er det et panoramisk utsyn over byen Bundi.
Det nå falleferdige chauhan-festningen, overgrodd med vegetasjon, ble bygget i 1354 på en bratt fjellside. Det er tre velkjente innganger til festningen, alle med eget navn: Lakshmi Pol, Phuta Darwaza og Gagudi ki Phatak. De en gang imponerende inngangsportalene er nå i ruiner. I festningens velmaktsdager var det kjent for dets tunneler som gikk på kryss og tvers over hele fjellsiden, men er i dag utilgjengelige grunnet mangelen på kart. Det største slaget var på 1500-tallet, da stedets tårn, Bhim Burj, hadde montert en særdeles stor kanon som ble kalt for Garbh Gunjam, eller «livmorstorden».
Festningen hadde store vannreservoarer som ble bygget for å lagre vann for innbyggerne i krisetider. Reservoarene var hogd ut av den fjellgrunnen rundt fortet. Rani Mahal er et lite palass i festningen som ble bygget for å huse herskernes hustruer og medhustruer. Det har imidlertid tap sin sjarm da dets storstilte vegg- og glassmalerier har helt svunnet hen. Festningen huser også Miran Saheb ki Dargha, bygget til minne av Miran Saheb, en tidligere guvernør av festningen og som mistet livet i forsvaret av den. Festningen ble erobret av Dara Shikoh og styrt som mughal subah (provins i Mogulriket) i tiden 1633-1776.
Bergen Beat

Trivia

Tornado fra Os var også et populært instrumentalband på den tiden, men de ble kun regnet for å være et shadowsband.
Karen Brochmann

Familie

Hun var datter av arkitekt Carl Berner og Gunhild f. Iversen. Hun giftet seg i 1935 med arkitekten Odd Brochmann; ekteparet skilte seg i 1963.

Arkitektur

Karen Berner tok examen artium i 1926. Deretter studerte hun ved Statens Håndverks- og Kunstindustriskole i Oslo, og avla eksamener der i 1928 og 1930. Senere var hun hospitant ved Norges Tekniske Høyskole i Trondheim.
Etter endt utdannelse var Karen Berner først assistent hos arkitektene Hauff og Arneberg, samt hos sin far. Ekteparet Brochmann etablerte arkitektkontoret Karen & Odd Brochmann i 1937. I perioden 1939-1940 drev de praksisen fra Bergen, for øvrig holdt de til i Oslo. I 1952 innledet de et samarbeid med arkitekt Dag Rognlien. De drev praksis sammen til 1965, da overtok Rognlien firmaet alene.
Karen Brochmann arbeidet særlig med interiører og med møbeldesign. Arbeidene fra starten av hennes karriere kjennetegnes av en historisistisk stil, men senere arbeidet hun i et funksjonalistisk formspråk.
Jordandalen

Jordandalen (arabisk: الغور Al-Ghor eller Al-Ghawr) er en forlenget fordypning av Riftdalen, lokalisert i dagens Israel, Jordan, på Vestbredden og på Golanhøyden. Den geografiske regionen inkluderer Jordanelva, Huladalen, Genesaretsjøen og Dødehavet, det laveste landområdet på Jorden.
Det bor i dag over 85 000 mennesker i området, hvorav de fleste lever av landbruk.
Tonglu

Tonglu (kinesisk: 桐庐县; pinyin: Tónglú Xiàn) er et fylke i provinsen Zhejiang i Folkerepublikken Kina. Det ligger under den subprovinsielle by Hangzhou.
I 1999 var befolkningen på 394 149 innbyggere.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Stenoeme

Utseende

Middelsstore, ganske smale, gulbrunlige trebukker. Antennene er tynne og omtrent så lange som kroppen. Pronotum er sylindrisk, noe innsnevret ved roten, dekkvingene er lange, smale og jevnbrede eller litt avsmalnende bakover, bakerst ender de i en tann. Beina er lange og slanke.

Utbredelse

Slekten lever hovedsakelig i Brasil, men forekommer også i Paraguay.
Kremasta-demningen

Kremasta-demningen er en demning som gir kraft til et vannkraftverk i elva Akheloos i det vestlige Hellas. Installert total vannkrafteffekt er 437,2 MW, fordelt på 4 turbiner. Hele anlegget sto ferdig i 1965. Tettstedet ved dammen heter Kremasta Sykias. Ved innsjøen ble tettstedet Alevrada rammet av overdemming av jordbruksmark og folketallet sank fra 800 i 1961 til bare 151 innbyggere i 2000.
Demningen er en jordfyllingsdam, og hele 160,3 meter høy og 456 meter lang. Dette er en av Europas høyeste jordfyllingsdammer. Den skaper landets største kunstige reservoar – Kremastasjøen – med et areal på 81 km², og et vannvolum på inntil 4,75 km³. Under fyllingen av reservoaret i 1966 undergikk området en viss seismisk aktivitet i form av milde jordskjelv på inntil 6,5 på Richters skala. Det var også en viss ustabilitet i grunnen rundt anlegget, som førte til at det ble oppført geoseismiske målestasjoner for å følge utviklingen.
Denise Ly-Lebreton

Liv og virke

I 1936 giftet Denise Lebreton seg med Li Fengbai (kinesisk: 李凤白, pinyin: Lǐ Fèngbái, 1900–1984) i Paris. Han var en kinesisk student fra Zhǐjiāng 芷江 i Hunan.
I 1953 flyttet hun til Folkerepublikken Kina og ble professor ved Pekinguniversitetet. Senere arbeidet hun som lektor og oversetter ved Forlaget for fremmedspråklig litteratur, der hun blant annet befattet seg med oversettelsen av Mao Zedongs Utvalgte verker til fransk.
Den 5. oktober 1966 fremstod hun i avisen Rénmín rìbào 《人民日报》 i et bilde sammen med Mao Zedong, og der bar hun på et rødegardistarmbind.
Hennes aske ble bisatt i Babaoshan revolusjonære gravlund i Beijing.
Erosida

Utseende

Middelsstore, avlange, rødbrunlige trebukker. De er lyst brunlige på farge med tre lengdestriper som ligger ved siden av hverandre på dekkvingene, den midterste av disse er svart og de to ytterste hvite. Antennene er tynne og lengre enn kroppen. Pronotum er litt smalere enn dekkvingene, med en liten tann midt på hver side.

Levevis

Larvene lever i død ved, mest av løvtrær.

Utbredelse

Slekten er utbredt i Mellom- og Sør-Amerika.
Oscarsteatern

Oscarsteatern eller «Oscars» (bygget 1906) er et privat teater i  Stockholm, kjent som et av landets ledende i 
musikalsk teater, initielt ledet av  Albert Ranft (1906–26).
Det er beliggende i Kungsgatan 63 og navngitt etter Kong Oscar II. Åpningsforestillingen var Frihetsbröderna av  Jacques Offenbach (6. desember 1906).  
Blant senere store oppsetninger nevnes  My Fair Lady (1959-61, 766 ganger) og 
The Phantom of the Opera (1989-95,  1173 ganger).
Samvittighetsfange

Samvittighetsfange er et uttrykk som ble oppfunnet av Amnesty International tidlig på 60-tallet. Det brukes om enhver person som er fengslet eller på annen måte hindret fra å uttrykke seg på grunn av sin rase, religion, hudfarge, språk, seksuelle legning, eller politiske eller filosofiske overbevisning, så lenge vedkommende ikke selv har utøvet eller støttet bruk av vold.
Chongxin

Chongxin (kinesisk: 崇信县; pinyin:  Chóngxìn Xiàn) er et fylke i provinsen Gansu i Folkerepublikken Kina. Det ligger innen byprefekturet Pingliang.
I 1999 hadde fylket et folketall på 93 827 innbyggere.
Kollbotnet

Kollbotnet er en fjordarm av Sørfjorden i Bindal kommune i Nordland og Nærøy kommune i Trøndelag. Fjorden strekker seg 7,5 km sørover til gården Kolla, som fjorden er oppkalt etter og gården Botnet innerst i fjorden. Bare den innerste delen av fjorden, vest for Kolla, ligger i Nord-Trøndelag.
Fjorden har innløp mellom Årsandsøya i vest og Kvitnesodden i øst. Denne ytterste delen av fjorden heter Kollstraumen og riksvei 801 krysser dette sundet på Kollstraumen bru. Like over på vestsiden møter den fylkesvei 17 som går langs hele vestsiden av fjorden.
J.F.J. Saly

Karriere

Han vant flere medaljer ved Akademiet og i 1740 mottok han stipend og reisepenger for å studere videre i Roma. 
Her ble han i 8 år. 
Han utførte en monumental portrettbyste av Malteserordenens stormester Emanuel Pinto de Fonseca i 1742–44 og en byste av en liten pike. Sistnevnte ble en av de mest kopierte skulpturer fra 1700-tallet.
Saly var en av de første franske kunstnerne som ble medlem av Accademia degli Arcadi i Roma.
Saly kom hjem til Frankrike som en velutdannet, kjent og erfaren billedhugger. Men reglene var slik at han måtte være medlem av Akademiet for å kunne stille ut på Parisersalongen eller motta offentlige bestillinger. Han hadde allerede skisser til Faunen liggende og nå modellerte han den i full størrelse. Han ble tatt opp ved Akademiet i Paris i 1750 og medlem året etter.

Danmark

I begynnelsen av 1750-årene var den danske regjering på utkikk etter en billedhugger som kunne utføre en rytterstatue av Frederik V. Det var Asiatisk Kompagni som ønsket den oppstilt på slottsplassen. I den forbindelse skrev J.H.E. Bernstorff til Joachim Wasserschlebe for å finne en dyktig fransk billedhugger. Wasserslebe var dansk gesandt i Paris. Billedhuggeren Edmé Bouchardon avslo, henviste til Saly og mente han var den eneste som kunne makte oppgaven.
Det ble skrevet kontrakt med Saly i 1752 og utpå høsten året etter kom han til Danmark. Han fikk bolig på Charlottenborg og gjorde hurtig karriere ved Kunstakademiet. Han ble utnevnt til professor i 1754 og direktør noen måneder etter.
Oppholdet ble i stor grad preget av hans arbeide med rytterstatuen som ble til under dårlige arbeidsforhold. Statuen ble avduket 1. august 1771.
Ved akademiet gjennomførte han forbedringer etter forbilde av det franske kunstakademiet. Men da Struensee kom til makten endret dette seg. Struensee tvang gjennom forandringer ved blant annet å bestemme at bare dansker kunne være ansatt ved akademiet. Dette gjorde at Saly leverte inn sin avskjedssøknad 15. juli 1771, kort tid før avdukingen av rytterstatuen. 
Han reiste ikke tilbake til hjemlandet med det samme fordi han prøvde å få utbetalt sitt tilgodehavende fra Asiatiske Kompagni. Alle steder var det god kutyme å utbetale kunstneren et gratiale på 50 000 riksdaler for et så stort arbeide som Saly hadde utført. Men dette måtte han gi seg på, han mottok 8 000 riksdaler og  forlot København 2. juli 1774.
Han var syk på dette tidspunkt og døde i Paris to år senere.
VM i landeveissykling 2006

Menn

Herreklassen hadde disse rittene:
Sogneselskap

Sogneselskap kan sies å være en forløper for lokalt selvstyre. Men bildet er ikke ukomplisert; fortellinga om de norske sogneselskapene er en innholdsrik historie.

Fase 1

Sentralt i de norske sogneselskapenes tidlige fase står Christiania-kjøpmannen John Collett (1758–1810) og opplysnings-teologen Fredrik Julius Bech (1758–1822). Førstnevnte tok initiativ til Norges første sogneselskap, «Aggers Sogns Vel» (Akers sogneselskap) som ble stifta i 1807. Året etter ble Asker Sogns Vel stifta. Selskapet for Norges Vel ble stifta i 1809 etter initiativ fra Bech, og tenkt nærmest som et slags overordnende og landsomfattende sogneselskap, uten at det ser ut til at denne fikk nevneverdig innflytelse på de lokale sogneselskapene. I denne tidlige fasen var sogneselskapene stort sett initiert (og drevet) av folk fra den gamle embetsmannsstanden. I 1814 var det blitt 66 aktive sogneselskap rundt om i landet, der 65 var embetsmannsstyrt. Fattigfolk og husmenn ble holdt effektivt ute gjennom medlemskontigenten, samtidig var det en mulighet for folk fra den nye middelklassen å erverve seg medbestemmelsesrett i lokale forhold.

Fase 2

På 1820-tallet, gikk mange av de gamle selskapene i dvale eller oppløsning. Dette hadde bl.a. sammenheng med opposisjon mot embetsmannsveldet. Til gjengjeld dukker det opp nye sogneselskaper initiert og drevet av folk fra bondestanden. Rakkestad Sogneselskap stifta i 1823 var et slikt.

Fase 3

I 1829 initierte Henrik Wergeland sitt første sogneselskap, og han starta flere utover på 1830-tallet. Han hadde store visjoner, og så biblioteker og leseforeninger som grunnleggende.
Jutulhogget (Rondane)

Jutulhogget ligger midt i Rondane nasjonalpark og er et 100 meter langt juv som skjærer seg flere titalls meter dypt ned i fjellet. Juvet ligger ca. 500 meter i luftlinje sørvest for turisthytta Rondvassbu.
Dette naturfenomenet ble gravd ut av store vannmasser mot slutten av siste istid. Vannmassene er i dag begrenset til Kaldbekken, som kaster seg nedover de glatte bergveggene i det fuktige, mørke og litt trolske juvet. Kaldbekken renner ut i elven Store Ula.
Juvet må ikke forveksles med Jutulhogget på Barkaldkjølen mellom Rendalen og Alvdal kommune i Hedmark.